Grafschop Stood - Wikipedia

# Grafschop Stood

### From Wikipedia

De Grafschop Stood weer ene Grafschop in’t Middelöller, de an’n de linke Siet vun de Nedderelv leeg un in Stood ehr Zentrum harr. Se weer in Besitt vun de Udonen.

De Grafschop güng ut den Heilangau hervör. De harr as Hööftoort bet 1007/1010 Harsfeld, dat denn in en Klooster ümwannelt worrn is. Sietdem weer Stood de Sitt vun de Grafenfamilie.

Dat Arzbisdom Bremen hett dat 1063 henkregen, de Grafen de Lehnsherrschop optotwingen. De Verlust an Macht weer aver opwogen dör dat Verwalten vun de Markgrafschop Noordmark in’n Opdrag vun’n König, en Amt, wat de Grafen vun Stood 1056 kregen harrn un dat se bet 1128 utöövt hebbt.

Arzbischop Hartwig hett den Familienbesitt an de Kark wiedergeven: de Göder bi Alsleben, Halle un Meideborg an dat Arzbisdom Meideborg, de Göder in de Stammlannen an dat Arzbisdom Bremen. De Welfen harrn de Grafschop 1145 in Beslag nahmen, dorüm duer dat bet 1236, dat de Arzbischöp vun Bremen sik dorbi dörsetten kunnen.

## [Ännern] Grafen vun Stood

- Heinrich de Kahle, † 11. Mai 976, Graaf in’n Heilangau
- Heinrich de Gode, † 2. Oktober 1016, den vörigen sien Söhn,
- Siegfried II., † 1. Mai 1037, den vörigen sien Broder,
- Lothar Udo I., † 7. November 1057, den vörigen sien Söhn, Markgraaf vun de Noordmark
- Udo II., † 4. Mai 1082, den vörigen sien Söhn, Markgraaf vun de Noordmark
- Heinrich I. de Lange, den vörigen sien Söhn, Markgraaf vun de Noordmark
- Lothar Udo III., den vörigen sien Broder, † 2. Juni 1106, Markgraaf vun de Noordmark
- Heinrich II., den vörigen sien Söhn, † 4. Dezember 1128, Markgraaf vun de Noordmark
- Rudolf I., Broder vun Udo III., † 6. Februar 1124, Markgraaf vun de Noordmark 1106-1114 as Vörmund vun Heinrich II.
- Udo IV., † 15. März 1130, den vörigen sien Söhn, Markgraaf vun de Noordmark
- Rudolf II., † 15. März 1144, den vörigen sien Broder, 1130 Graaf vun Stood
- Hartwig, † 2. Oktober 1168, den vörigen sien Broder, 1144 Graaf vun Stood, 1148 Arzbischop vun Bremen

## [Ännern] Literatur

- Gerhard Köbler: Historisches Lexikon der deutschen Länder. München 1992

Vun „http://nds.wikipedia.org../../../g/r/a/Grafschop_Stood_f2dc.html“

Sietenkategorien: Graafschop

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch